el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Η Ρωσία είναι ομοσπονδιακό κράτος, όπως φαίνεται και από την επίσημη ονομασία της: Ρωσική Ομοσπονδία. Αποτελείται από 83 ομόσπονδες ενότητες[1] (Ρωσική: cyбъekTы фeдepaции), οι οποίες αποτελούν συστατικά μέλη της Ομοσπονδίας και διακρίνονται σε έξι τύπους.
Οι έξι τύποι ομόσπονδων ενοτήτων της Ρωσικής Ομοσπονδίας είναι οι εξής:
22 δημοκρατίες (pecпyблиka, ρεσπούμπλικα) — οι δημοκρατίες ταυτίζονται (ιστορικά ή πληθυσμιακά) με κάποια αυτόχθονα μειονότητα, της οποίας φέρουν το όνομα (π.χ. Δημοκρατία της Καρελίας). Είναι αυτόνομες, με δικό τους τοπικό σύνταγμα, πρόεδρο και κοινοβούλιο, αλλά εκπροσωπούνται διεθνώς από την κεντρική κυβέρνηση. Στη διοίκηση και την εκπαίδευση χρησιμοποιούνται δύο γλώσσες (η ρωσική και αυτή της μειονότητας), ενώ προϋπόθεση για την ανάληψη δημοσίων αξιωμάτων είναι η γνώση και των δύο γλωσσών. Πάντως λίγες είναι πλέον οι δημοκρατίες όπου υπερτερεί το τοπικό στοιχείο, κυρίως στην Υπερκαυκασία, ενώ στις περισσότερες η πλειοψηφία του πληθυσμού είναι εθνοτικά Ρώσοι ή γηγενείς εκρωσισμένοι κάτοικοι.
9 κράι (kpaй, σημαίνει έδαφος, αφορά μεθοριακές περιοχές) — είναι ό,τι και τα όμπλαστ, αλλά φέρουν αυτήν την ονομασία για ιστορικούς ή γεωγραφικούς λόγους.
46 όμπλαστ (oблacTb, περιφέρειες) — είναι συνήθως περιοχές με ομοιογενή ρωσικό πληθυσμό. Διαθέτουν τοπική βουλή, αλλά ο κυβερνήτης τους διορίζεται από τον Πρόεδρο της Ρωσίας. Πλην ελαχίστων εξαιρέσεων, φέρουν το όνομα της πρωτεύουσάς τους.
3 ομοσπονδιακές πόλεις ή πόλεις ομοσπονδιακής αξίας (ropoд фeдepaлbHoro зHaчeHия, γκόροντ φεντεράλνοβο ζνατσένια) — λόγω του μεγέθους και της σημασίας τους αποτελούν ξεχωριστές ομόσπονδες ενότητες και υπάγονται απευθείας στη δικαιοδοσία της ρωσικής κυβέρνησης.
1 αυτόνομο όμπλαστ (aBToHoMHaя oблacTb, αφτονόμναγια όμπλαστ) — το Εβραϊκό Αυτόνομο Όμπλαστ στα ανατολικά της συνοριογραμμής με την Κίνα, απομεινάρι της σοβιετικής εποχής.
4 αυτόνομα όκρουγκ (aBToHoMHый okpyr, αφτονόμνι όκρουγκ) — έδρες μειονοτήτων, με περισσότερη αυτονομία από τα όμπλαστ αλλά λιγότερη από τις δημοκρατίες, λόγω του μικρού πληθυσμού τους.
Σύμφωνα με το Σύνταγμα της Ρωσικής Ομοσπονδίας, κάθε ομόσπονδη ενότητα έχει δική της σημαία και εθνόσημο και είναι ισότιμη με τις άλλες, ανεξαρτήτως της νομικής μορφής, του μεγέθους ή του πληθυσμού της. Η αρχή της ισοτιμίας εξασφαλίζεται με την εκλογή ίσου αριθμού αντιπροσώπων (από 2) στο Συμβούλιο της Ομοσπονδίας (την άνω βουλή). Αντίθετα, στη Δούμα (την κάτω βουλή) η εκπροσώπηση γίνεται κατά πληθυσμιακή αναλογία.
Οι ομόσπονδες ενότητες δεν πρέπει να συγχέονται με τα οκτώ ομοσπονδιακά διαμερίσματα, τα οποία δημιουργήθηκαν με προεδρικό διάταγμα, ειδικά για τους προεδρικούς απεσταλμένους.
Διοικητική υποδιαίρεση της Ρωσίας
Ομόσπονδες ενότητες της Ρωσίας κατά σειρά έκτασης
Ομόσπονδες ενότητες της Ρωσίας κατά σειρά πληθυσμού
↑ «kyp.rs.gov.ru». Αρχειοθετήθηκε από το πρωτότυπο στις 28 Αυγούστου 2014. Ανακτήθηκε στις 12 Ιουνίου 2014.